Etter økende uenighet mellom hovedlaget og undergruppene om fordeling av utgifter og tilskudd, sprakk Sortland Idrettslag som fleridrettslag i 1989. Den uavhengige Sortland Friidrettsklubb ble stiftet alt 21. januar 1988, og de andre gruppene i fleridrettslaget brøt ut året etter. Av administrative årsaker ble ikke Sortland Idrettslag nedlagt, men fikk bestå som navnet til fotballgruppa.